Dit sal tragies wees as die kunsmatig geskepte krisis oor ’n studentelied die instrument word om Afrikaans en die voortbestaan van die Puk, soos ons hom ken, in die gedrang te bring.
Die foto’s wat gebruik word om die krisis te skep, kom uit ’n greep van ’n 108-sekonde video waarin wit en swart studente vir hul primaria ’n groetlied sing. Die sogenaamde “saluut” is twee sekondes van die lied met al sy verskillende dansbewegings.
Die feit dat ou nuus deur die media as nuwe nuus maande later voorgehou word, bevestig die kunsmatigheid van die krisis wat geskep is. Die feite mag nog een berig geregverdig het, maar nie agt berigte en ’n spotprent nie.
Van die 23 Suid-Afrikaanse universiteite is daar slegs twee wat tans nog as oorwegend Afrikaans beskryf kan word. Dit terwyl Afrikaanssprekendes se getalle in Suid-Afrika baie meer universiteite regverdig. In die verlede was daar sewe sulke universiteite.
Volgens die Wysigingswet van die Wet op Hoër Onderwys van 1997 kan Minister Nzimande op verskillende wyses by die NWU ingryp as sekere opdragte nie uitgevoer is nie of foute gemaak is. Dit kan selfs behels dat hy ’n administrateur kan aanstel om die funksies van die raad oor te neem of ’n assessor aanstel wat klagtes kan ondersoek.
Wat die groter prentjie betref sien die ANC hier ’n geleentheid om in te gryp. Die minister het ’n verslag vanaf die universiteit aangevra. Ek het daarna ’n ernstige gesprek met die minister gehad waarin ek die konteks aan hom uitgewys het. Ons wag nou op sy verdere reaksies en hoop dit sal gebalanseerd wees.
Afrikaans kan nie sy hoop op oorlewing en groei net op kultuurgeleenthede en kunstefeeste plaas nie. Internasionale voorbeelde van tale wat tot niet gegaan het, bewys dat ’n taal nie sy hoë taalfunksies moet verloor nie. Daarvoor het ons ’n oorwegend Afrikaanse kampusse soos Potchefstroom nodig.
Bedelaars by verkeersligte skep altyd die gevaar dat jy as motoris een van hulle gaan raakry EN die blaam daarvoor kry. Hulle moet eintlik beboet word omdat hulle ‘n gevaar vir motoriste inhou.
En dis hoekom ek nooit vir mense wat in die straat bedel, geld gee nie, al kry ek hulle hoe jammer. Dit skep ‘n gevaar vir hulself en vir padgebruikers. Hoe minder mense geld gee vir diegene wat in die pad staan, hoe minder mense sal in die pad staan.
Ek dink die bedelaars moet beboet word wanneer hulle in ‘n openbare/publieke pad staan en bedel. Dit hou ‘n groot veiligheidsrisiko vir beide die bedelaar en padgebruikers in.
Die wat regtig gebreklik is bedel nie want hulle kry ‘n ongeskikheidstoelaag by die staat. Dit is die skelm jong mense wat maak of hulle bene lam is wat ‘n gevaar is. Verwyder hulle asb van ons strate.